《石尤歌》
清代·石韫玉

石尤石尤，尔将令人勿远游，奈何阻我江上之归舟。

江风猎猎吹不已，悬旌摇摇西北指。江风西北吹，江水东南流。

侬家遥在胥水头，归涂阻且修。对面之舟疾于矣，行者欢喜守者愁。

石尤风不休，令我生烦忧。

作者简介：（1756—1837）江苏吴县人，字执如，号琢堂。乾隆五十五年一甲一名进士，授修撰，官至山东按察使。曾佐勒保军幕，建议用坚壁清野及守砦之计，镇压川陕楚教民起事。诗文均有隽才，有《独学庐诗文集》。